
ANUNŢURI 

După cum majoritatea am observat, în această perioadă se efectuează lucrări am- 
ple la fântâna din curtea Bisericii, pe care nu o mai putem folosi de o bună vreme. 


Mai precis, se construieşte un cămin în care vor fi montate filtre speciale, care vor 
face iarăşi bună de băut apa pe care ne-a dat-o Dumnezeu atât de aproape. 


Vineri s-au împlinit patru ani de la trecerea la Domnul 
a surorii noastre dragi, Salomeea. 
Dumnezeu să o aşeze cu drepţii! 


ŞTIRI 


EDITURA ARSENIANA 
ne recomandă 


Pr. ŞTEFAN NEGREANU 


Vino şi vezi. Cuvinte către inimi 


«Şi zice Sfântul Apostol Ioan că în momentul în care au auzit aceste cuvinte, ucenicii lui 
Ioan au fugit după Mântuitorul şi L-au întrebat un lucru extraordinar, care poate părea 
copilăresc şi fără logică: „Rabi, unde locuieşti?”. Iar răspunsul lui Hristos este revelator: 
„Veniţi şi veţi vedea”. Haideţi să ne amintim un cuvânt pe care-l auzim la Denia celor 12 
Evanghelii, în care Pilat îl întreabă contrariat pe Hristos: „De unde eşti Tu?”, mai bine 
zis: „Unde locuieşti Tu?”. Iar Hristos îi răspunde: „Împărăţia Mea nu este din această 


lume”...» 


Acest mănunchi de Cuvinte către inimi este alcătuit din câteva conferinţe susţinute de 


+ Camera deputaţilor a adoptat marţi un proiect de lege prin care 
anul 2025 a fost declarat la nivel naţional Anul Centenar al Pa- 
triarhiei Române. In 2025, Biserica Ortodoxă Română va împlini 
140 de ani de la recunoaşterea Autocefaliei (aprilie 1885) şi 100 de 
ani de la ridicarea sa la rangul de Patriarhie (februarie 1925). 
(sursa: basilica.ro) 


* Ministerul Culturii doreşte să înscrie unele foste închisori co- 
muniste în Patrimoniul Mondial UNESCO. Astfel, fostele în- 
chisori Sighet, Piteşti, Jilava, Râmnicu Sărat şi Făgăraş vor fi prote- 
jate şi puse în valoare pentru a fi repere istorice şi culturale (sursa: 
basilica.ro) 


+ Basilica Travel a anunţat reînceperea pelerinajelor în Ţara 
Sfântă. Un prim pelerinaj a fost programat la finalul lunii februa- 
rie, la care vor participa preoţii însoțitori ai grupurilor de pelerini, în 
vederea redeschiderii destinaţiilor de interes din Ierusalim, Betle- 
em, Ierihon, Nazaret şi Tiberias. (sursa: basilica.ro) 


* Drama istorică „Ecce Homo Brâncoveanu” a fost difuzată 
duminică într-o premieră de gală la Cinema Timiş, din municipiul 
Timişoara. Proiecţia s-a desfăşurat în prezenţa Mitropolitului loan 
al Banatului. Anterior proiecției, regizorul Dan Piţa şi Constantin 
Puşcaşu, actorul principal al filmului, au participat la Sfânta Litur- 
ghie în Catedrala Mitropolitană din Timişoara. (sursa: basilica.ro) 


PR. ȘTEFAN NEGREANU 


INO 


și 


E.ZI 


Cuvinte către inimi 


Părintele Ştefan Negreanu în diferite oraşe din ţară, pe parcursul a 15 ani (2008-2022). 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 0 gmail.com sau la tel. 0734.104.372. Mulţumim tuturor pentru rugăciuni şi ajutor! 


Foaie ortodoxă 


Numărul 7 (CLX) 


D 25 - Duminica a 33-a după Rusalii (a Vame- 
şului şi a Fariseului) Începutul Triodului; Sf. 
Ier. Tarasie al Constantinopolului; Sf. Teodor 
cel nebun pentru Hristos; 

Mărturisitoarea Monahia Nicodima Vasilache (1991) 


1. 26 - Sf. Me. Fotini Samarineanca, 5 surori — 
Anatolia, Fota, Fotida, Paraschevi şi Chiriachi, 
doi fii — Iosie şi Fotinos; Sf. Ier. Porfirie al Ga- 
zei; Sf. Nou Mucenic Ioan Calfa - 1421 


M 27 - Sf. Cuv. Procopie Decapolitul; Sf. Cuv. 
Tit de la Pecerska; Sf. Cuv. Efrem Katuna- 
kiotul (ucenicul lui Gheron Iosif); Sf. Rafail, 
primul episcop de Brooklyn 


Mi 28 - Sf. Apostoli Nimfas şi Euvul; Sf. Sf. Mc. 
Proterie şi alţi 6; Sf. Cuv. Vasile Mărturisito- 
rul; Sf. Cuvioşi Roman şi Lupicin din Jura - 
HARŢI 


J 209 - Sf. Cuv. Ioan Casian; Sf. Cuv. Gherman 
din Dobrogea; Sf. Ierarhi: Meletie şi Gheor- 
ghe; Sf. Cuvioşi: Casian de la Pecerska şi Casi- 
an de Svir 


V a - Sf. Me. Evdochia; Sf. Sf. Me. Leo - lumină- 
torul bascilor; S. Cuv. Domnina; Sf. Cuv. Aga- 
pie de la Colciu - AFI 

Mărturisitorul Grigorie Leu, episcopul Huşilor (1949) 


S 2 - Sf. Ap. Parmena; Sf. Mc. Teodot Mărturi- 
sitorul; Sf. Nicolae Planas; Sf. Cuv. Ioachim 
Vatopedinul (Papoulakis); Sf. Me. Chad, apos- 
tolul Angliei 


Na 


eo amier vi reznine aa drame — ar Nae 


25 februarie 2024 


Când Dumnezeu va 

G vedea râvna şi evla- 
via ta pe care le ceri 

de la El prin rugăciune, 
atunci şi tu vei vedea ce 
înseamnă acele lucruri 
duhovniceşti, acele bună- 
tăţi de negrăit - care sunt 
Raiul -, încă de aici, încă 
din această viaţă. 


Sr. Cuv. EFREM 
KATUNAKIOTUL 

Editorial 


PREGĂTIREA 
de călătorie 


Alexandre Schmemann 


Cana un om purcede într-o călătorie trebuie să cunoas- 


că încotro se îndreaptă. La fel se întâmplă şi cu Postul. 
Mai presus de orice, Postul este o călătorie duhovniceas- 
că, iar destinaţia sa sunt Paştile, „Praznic al praznicelor”. 
El este pregătirea pentru „plinirea Paştilor, descoperirea 
cea adevărată”. De aceea, trebuie să începem prin a în- 
cerca să înţelegem legătura dintre Post şi Paşti, pentru că 
aceasta descoperă ceva esenţial, ceva fundamental refe- 
ritor la credinţa şi viaţa noastră creştină. 


De Paşti prăznuim Învierea lui Hristos ca pe ceva ce s-a 
petrecut şi încă se mai petrece cu noi. Pentru că 
fiecare am căpătat darul acestei vieţi noi, puterea de a o 
primi înăuntrul nostru şi de a trăi după rânduielile ei. 
Este un dar care schimbă total atitudinea noastră faţă de 
orice în această lume, inclusiv faţă de moarte. 


Tradițiile liturgice ale Bisericii, toate perioadele şi sluj- 
bele sale, există, întâi de toate, cu scopul de a ne ajuta să 
recăpătăm vederea şi gustul acestei vieţi noi pe care atât 
de uşor o risipim şi o înşelăm, pentru a face pocăință şi a 
ne întoarce la ea. Cum putem iubi şi dori ceea ce nu cu- 
noaştem? Cum putem aşeza mai presus de orice altceva 
în viaţa noastră, ceva ce nu am văzut şi de care nu ne-am 
bucurat? Pe scurt: cum putem căuta o împărăție despre 
care nu ştim nimic? Slujbele Bisericii au fost de la înce- 
put şi încă sunt intrarea noastră înăuntru, comuniunea 
noastră cu viaţa nouă a împărăției. Biserica ne desco- 
peră prin viaţa sa liturgică ceva despre care „urechea nu 
a auzit, ochiul nu a văzut şi ceva ce încă nu a intrat în 
inima omului, dar Dumnezeu l-a pregătit pentru cei ce-L 
iubesc pe EI”. 


Iar în centrul acestei vieți liturgice, ca inimă şi apogeu al 
său, precum soarele care răsărind pătrunde în tot locul, 
stau Paştile. Aceasta este ușa deschisă în fiecare an 
către negrăita frumuseţe a împărăției lui Hris- 
tos, este pregustarea bucuriei veşnice care ne aşteaptă, 
slava biruinţei care, deşi nevăzută, umple deja întreaga 
creaţie. 

Lumea aceasta prin toate mijloacele sale de comunicare 
ne îndeamnă: Fii fericit, ia-o domol, urmează calea cea 
mai simplă! Hristos spune în Evanghelie: „Alege calea 
cea strâmtă, luptă şi pătimeşte, pentru că aceasta este 
calea către singura fericire adevărată”. Cum putem să ne 
pocăim şi să ne întoarcem la negrăita făgăduinţă dăruită 
nouă în fiecare an de Paşti? Aici intervine Postul Paşti- 
lor. Acesta este ajutorul pe care Biserica ni-l întinde no- 
uă; şcoala pocăinţei, singura care va face posibilă primi- 
rea Paştilor nu ca pe o simplă dezlegare de a mânca, a 
bea şi a ne relaxa, ci într-adevăr ca pe sfârşitul „celor 
vechi" din noi, ca pe intrarea noastră întru „cele noi”. 


Cu toate că noi suntem botezați, risipim şi înşelăm per- 
manent exact ceea ce am primit la Botez. De aceea, 
Paştile sunt întoarcerea noastră anuală la propri- 
ul nostru botez, pe când Postul este pregătirea noastră 
pentru efortul încet şi susţinut, pentru a realiza, la 
sfârşit, propria noastră „trecere" sau „pascha" („paşti”) 
către viaţa cea nouă în Hristos. 


Slujbele Postului păstrează chiar şi astăzi caracterul lor 
baptismal, acestea nu reprezintă rămăşiţe arheologice 
ale trecutului, ci reprezintă ceva actual şi esenţial pentru 
noi. Pentru fiecare an Postul şi Paştile sunt, o dată în 
plus, redescoperirea şi refacerea de către noi a Mării la 
care am fost aduşi prin propria noastră moarte şi înviere, 
în Botez. O călătorie, un pelerinaj! Totuşi, îndată ce înce- 
pem acest pelerinaj, îndată ce facem primul pas în 
„tristeţea strălucitoare" a Postului, vedem — foarte, foar- 
te departe — destinaţia. Iar aceasta este bucuria Paştilor, 
este intrarea întru slava împărăției. 

La Paraclisul Maicii Domnului sau alte canoa- 
ne 


Paraclisul sau canoanele sunt compuse din 8 cântări (de 
la 1 la 9, lipsind cântarea a 2-a, a îngerilor căzuţi). Aceste 
cântări conţin mai multe stihiri (minim 3). Între ele nu 
scrie nimic sau scrie „Slavă...” (atunci spunem doar: Sla- 
vă Tatălui şi Fiului şi Sfântului Duh); „Şi 

Când nu scrie nimic între stihiri, dacă e Paraclisul Maicii 
Domnului, vom spune: Preasfântă Născătoare de Dum- 
nezeu, mântuieşte-ne pe noi! 


Iar dacă e canonul unui sfânt, între stihirile care nu au 
după ele „Slavă” sau „Şi acum” sau „A Născătoarei”, vom 
spune: Sfinte Ierarhe (sau Mucenice sau Cuvioase) Ni- 
colae (numele sfântului), roagă-te lui Dumnezeu pentru 


acum...” (atunci spunem doar: Și acum şi pururea şi în noi! 
vecii vecilor. Amin.); „A Născătoarei” (atunci spunem: 
Preasfântă Născătoare de Dumnezeu, mântuieşte-ne pe 

noi!). 


Săptămâna aceasta se vor împlini 75 
de ani de la moartea mucenicească a 
episcopului Grigorie Leu al Huşilor. 
Despre el am mai scris în paginile 
acestei foi. În acest număr vom arăta 
misiunea pe care a făcut-o, ca un 
adevărat părinte şi român, în rândul 
românilor din Transnistria. 


Situaţia religioasă din Transnistria 
era dezastruoasă, ori chiar dramati- 
că. Dacă în Basarabia, sub regimul 
sovietic, într-o perioadă de un an, 
1940-1941, au fost distruse 13 bise- 
rici, 27 transformate în cluburi, 48 
de preoţi omorâţi sau deportaţi, în 
Transnistria situaţia religioasă era şi 
mai gravă, după un sfert de veac de 
prigoană şi propagandă ateistă: în 
cele două eparhii de peste Nistru, 
Episcopia de Balta şi Mitropolia 
Odesei, nu rămăsese decât un preot 
în funcţie, Vasile Bragă, restul fiind 
închişi, persecutați şi chiar omorâţi. 


Misiunea Ortodoxă Română din 
Transnistria, a fost înfiinţată la 15 
august 1941, având sediul la Tiras- 


Maârturisitorii 


Episcopul Grigorie Leu 
în Transnistria 


pol, iar din octombrie 1942 — la Ode- 
sa. Obiectivul principal urmărit de 
Misiune a fost acela de „a aprinde 
simțământul religios, oprimat vreme 
de un sfert de veac în populaţia 
Transnistriei”. 


Îndată după ocuparea acestei pro- 
vincii, episcopia Huşilor a fost prima 
care a trimis misionari peste Nistru. 
Cea dintâi cercetare duhovniceasca a 
Chişinăului a facut-o P.S. Grigorie în 
ziua de 21 iulie 1941. Oraşul încă ar- 
dea, din biserica Soborului se scotea 
cenușă şi jar, iar autorităţile încă nu 
se instalaseră. Au fost atunci trăite 
clipe emoţionante. La o săptămână, 
o altă vizită, a adăugat întărire sufle- 
tească faţă de populaţia atât de greu 
încercată. 


La 18 septembrie acelaşi an, a plecat 
prima echipa de preoţi peste Nistru. 
Echipa a avut în frunte pe P.$. Epis- 
cop Grigorie Leu al Huşilor. În du- 
minica din 21 septembrie 1941 P. S. 
Grigorie, alături de ierarhii ardeleni 
şi Episcopul dr. Partenie Ciopron al 


Armatei, au sfinţit în satul Sucleia, 
judeţul Tiraspol, „cea dintâi biserică 
ortodoxă”. 


Pentru Sfintele slujbe din Săptămâ- 
na Patimilor şi a Sfintei Invieri din 
anul 1942 a plecat o a treia echipă, 
care a slujit în Tiraspol şi Odesa, 
compusă din Episcop Grigorie Leu, 4 
preoți şi un diacon. 


Dar episcopul Grigorie nu s-a mulţu- 
mit numai cu aceste echipe care au 
activat câteva săptămâni şi luni, să- 
vârşind după preoţii militari cele 
dintâi botezuri, cununii, pomeniri de 
morţi etc., ci a trimis şi preoţi cu şe- 
dere mai îndelungată, unii chiar de 
peste un an. 


Pentru toate acestea, Episcopul Gri- 
gorie Leu va plăti ulterior, fiind eli- 
minat de către comuniştii dirijaţi de 
sovieticii deranjaţi de misiunea din 
Transnistria. 

Intrebări și răspunsuri 


Cum citim 


când apar 


semnele „...” 


N. u ne-am născut învăţaţi şi de multe ori cărțile de 


rugăciuni conţin prescurtări pe care nu le înțelegem sau 
nu ştim ce trebuie să spunem în locul semnului „...”. Ne- 
am gândit că ar fi de folos să scriem acestea. Dacă în 
trecut, mai ales la mănăstiri, se învățau din părinte în 
fiu, azi, majoritatea dintre noi ne trezim cu câte un ca- 
non de făcut şi nu ştim exact cum, iar atunci îl citim aşa 
cum scrie acolo, adică prescurtat. 


Aşadar... 


Rugăciunile începătoare 


În multe cărţi de rugăciune se întâlneşte această expresie 
la început. Sau se menţionează şi câteva cuvinte: 
„Impărate ceresc... Preasfântă Treime... Tatăl nostru”. Ce 
înseamnă de fapt? Căci dacă nu ştim, ajungem în situaţia 
neplăcută să citim exact cum scrie, adică doar 6 cuvinte. 
Rugăciunile începătoare sau forma prescurtată 
„Impărate ceresc... Preasfântă Treime... Tatăl nostru” 
înseamnă că trebuie să spunem următoarele: 


Împărate ceresc, Mângâietorule, Duhul adevărului, Care pre- 
tutindenea eşti şi toate le împlineşti, Vistierul bunătăților şi 
dătătorule de viaţă, vino şi Te sălăşluieşte întru noi, şi ne cu- 
răţeşte pe noi de toată întinăciunea şi mântuieşte, Bunule, 
sufletele noastre. 


Sfinte Dumnezeule, Sfinte tare, Sfinte fără de moarte, miluieş- 
te-ne pe noi (aceasta se spune de trei ori). 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Preasfântă Treime, miluieşte-ne pe noi. Doamne, curăţeşte 
păcatele noastre. Stăpâne, iartă fărădelegile noastre. Sfinte, 
cercetează şi vindecă neputinţele noastre, pentru numele Tău. 


Doamne miluieşte (de trei ori), Slavă..., şi acum... 
Tatăl nostru, Care eşti în ceruri, sfințească-Se numele Tău, vie 


împărăţia Ta, facă-se voia Ta, precum în cer aşa şi pe pă- 
mânt. Pâinea noastră cea spre fiinţă, dă-ne-o nouă astăzi şi 

ne iartă nouă greşelile noastre, precum şi noi iertăm greşiților 
noştri. Și nu ne duce pe noi în ispită, ci ne izbăveşte de cel rău. 


Slavă... şi acum... 


După cum se observă, în textul de mai sus apare „Slavă... 
şi acum...”. Nu vom citi doar aceste trei cuvinte, ci vom 
spune: Slavă Tatălui şi Fiului şi Sfântului Duh. Şi acum 
şi pururea şi în vecii vecilor. Amin. 


De fiecare dată când vedem Slavă... (inclusiv în cadrul 
Paraclisului sau la Psaltire sau la vreun canon), spunem: 
Slavă Tatălui şi Fiului şi Sfântului Duh, iar când este 
scris Și acum..., spunem: Și acum şi pururea şi în vecii 
vecilor. Amin. 


La citirea Psaltirii 


Psaltirea este împărţită în 20 de catisme, fiecare dintre 
ele având 3 stări, delimitate de expresia „Slavă... şi 
acum...”. Lucrurile se complică aici, faţă de cele de mai 
sus, căci nu vom spune doar expresia pe larg, ci vom 
rosti următoarele: 


Slavă Tatălui şi Fiului şi Sfântului Duh. Şi acum şi pururea şi 
în vecii vecilor. Amin! Aliluia, aliluia, aliluia, Slavă Ție, Dum- 
nezeule! Aliluia, aliluia, aliluia, Slavă Ție, Dumnezeule! Alilu- 
ia, aliluia, aliluia, Slavă Ție, Dumnezeul nostru, nădejdea 
noastră, slavă Ție! Doamne miluieşte, Doamne miluieşte, 
Doamne miluieşte, Slavă Tatălui şi Fiului şi Sfântului Duh. Și 
acum şi pururea şi în vecii vecilor. Amin! 


De asemenea, la sfârşitul fiecărei catisme scrie: „Slavă... 
Şi acum... DUPA CATISMA A TREIA Sfinte Dumnezeu- 
le... Preasfântă Treime... Tatăl nostru...”. Aceasta în- 
seamnă că vom citi fraza pe larg arătată mai sus, fără 
partea „Doamne miluieşte, Doamne miluieşte, Doamne 
miluieşte, Slavă Tatălui şi Fiului şi Sfântului Duh. Şi 
acum şi pururea şi în vecii vecilor. Amin!” şi apoi vom 
rosti rugăciunile începătoare cum am arătat la început, 
însă doar de la partea „Sfinte Dumnezeule”. 

SFÂNTUL BONIFATIE 


MaxiMina 


cel milostiv 


Cetatea Ferentia (Italia) era patria 


acestui Sfânt Bonifatie, care a trăit în 
secolul VI şi care încă din vârstă tâ- 
nără s-a arătat iubitor de săraci. 
Căci, de i se întâmpla să vadă pe ci- 
neva gol, se dezbrăca de haina sa şi-l 
îmbrăca pe acel om şi se întorcea 
acasă, uneori fără cămaşă, iar alteori 
fără haină, încât adeseori se mânia 
maica sa asupra lui, fiind văduvă 
săracă şi îl mustra, zicându-i: Nu 
este drept, fiule, ca tu însuţi fiind 
sărac, să îmbraci pe cei săraci. Şi 
avea maica sa găini, din care o vulpe, 
venind din munte adeseori, lua câte 
una şi făcea văduvei mare supărare. 
Odată, copilul Bonifatie stând în ușă, 
a văzut venind vulpea, ca de obicei 
şi, răpind o găină, a fugit în munte. 
Lui, fiindu-i jale de supărarea mamei 
sale, a alergat la biserică, a căzut la 
pământ şi se jeluia în rugăciune asu- 
pra vulpii înaintea lui Dumnezeu: 
Dumnezeul meu, eu nu pot gusta din 
osteneala maicii mele, iar vulpea 
venind, răpeşte şi înghite hrana 
noastră. După rugăciune, întorcân- 
du-se acasă, a văzut aceeaşi vulpe 
venind în goana mare în ograda lor, 
aducând în gură găina pe care o răpi- 
se. Apoi, slobozind-o vie, înaintea lui 
Bonifatie, a căzut vulpea şi a murit. 


rămas foarte puţini struguri mici. 
Apoi, intrând în vie Sfântul Bonifa- 
tie, a dat mulţumire lui Dumnezeu, 
că într-o lipsă ca aceea a început a 
cunoaşte mai multă sărăcie. Apoi a 
poruncit lui Constandie preotul, ne- 
potul său, ca să spele şi să smolească 
vasele după obicei şi buţile cu vin, 
câte se află în episcopie. Preotul, 
auzind aceasta, s-a mirat foarte mult 
că, neavând struguri mulţi, porun- 
ceşte ca să se pregătească toate vase- 
le, dar, ascultând, le-a pregătit pe 
toate, după obicei. Atunci omul lui 
Dumnezeu, Bonifatie, intrând în vie 
şi adunând strugurii câţi se aflau, şi 
zdrobindu-i, a luat puţin must, pe 
care punându-l într-un vas, a turnat 
prin toate vasele ce se pregătiseră, 
câte o mică măsură, pentru binecu- 
vântare, iar pivniţa încuind-o şi pu- 
nând pecetea sa, a lăsat-o aşa încuia- 
tă cu tărie şi s-a dus în biserică. Du- 
pă trei zile, chemând pe Constandie 
şi făcând rugăciune, a deschis pivni- 
ţa şi a aflat toate vasele şi buţile în 
care a turnat puţin vin pentru bine- 
cuvântare, pline cu vin fierbând, 
dând pe deasupra. 


Altă dată, preotul Constandie, vân- 

zând un cal al său cu doisprezece 

galbeni, a pus preţul într-o ladă şi s- 
a dus la lucrul său. Şi 


UUU UT ȚALUUE: UTV ULU LUAU e s-a intâmplata veni 


Întâmplarea reprodusă într-o Psaltire 
din sec. XIII 


Sfântul Bonifatie, sporind cu vârsta 
şi cu înţelepciunea a fost ales episcop 
al cetăţii Ferentia, dar biserica de 
acolo era în mare sărăcie, episcopul 
neavând pentru hrana sa mai mult 
venit bisericesc decât numai o vie. 
Într-un an, căzând din cer grindină 
mare, toată via a bătut-o, încât au 


fără veste o mulţime 
de săraci la episcop, 
care cereau ca să-i 
mângâie în sărăcia 
lor. Sfântul, neavând 
ce să le dea, aducân- 
du-şi aminte de gal- 
_|  benii lui Constandie, 
intrând în camera lui 
şi sfărâmând încuie- 
torile lădiţei, a luat 
galbenii şi i-a împăr- 
ţit săracilor. Aflând 
preotul, s-a mâhnit 
foarte mult şi, făcând gâlceavă mare, 
a zis: Nu-mi este cu putinţă a trăi 
aici. Şi venind episcopul îl mângâia 
cu blândeţe, învăţându-l. Iar el cu 
dosădire a răspuns sfântului: Toţi 
viețuiesc bine la tine, numai eu sin- 
gur nu am loc şi nu pot vieţui în 
odihnă; dă-mi galbenii mei ca să 
mă duc de la tine. lar sfântul episcop 

s-a dus în biserica Preasfintei Născă- 
toare de Dumnezeu şi se ruga ca să-i 
trimită lui Domnul, atâţia galbeni 
câţi luase de la preot, ca să-i dea şi să 
-i potolească mânia lui. Aşa rugându 
-se, Constandie şi-a întors ochii deo- 
dată şi a văzut galbenii, în număr de 
doisprezece, în mâinile episcopului, 
pe care le avea ridicate în sus. Deci 
Bonifatie mulţumind lui Dumnezeu 
i-a dat preotului banii, zicând: Iată, 
ai galbenii de care te-ai întristat, 
dar aceasta să-ți fie întru ştiinţă 
cum că, după moartea mea, nu vei fi 
episcopul bisericii acesteia, pentru 
zgârcenia ta. Şi aşa s-a şi întâmplat, 
căci Constandie strângea galbenii ca 
să dobândească episcopia. 


Odată, doi goți au fost primiţi cu 
iubire de străini în episcopie de către 
acest sfânt bărbat, apoi, petrecându- 
i când ieşeau, le-a dat cu mâna sa 
spre binecuvântare un vas de lemn 
plin cu vin. Şi era văsciorul acela aşa 
de mic, încât abia putea să le ajungă 
vin numai pentru o masă. Iar ei, lu- 
ându-l, s-au dus şi în tot drumul au 
băut vin din vasul acela; dar vinul nu 
s-a împuţinat din vas nicidecum, ci 
totdeauna era plin. Mergând în Ra- 
vena şi zăbovind acolo câteva zile, 
întorcându-se, au trecut iarăşi pe la 
sfânt mulţumindu-i pentru acea bi- 
necuvântare, că i-a îndestulat cu vin. 
Iar vasul acela, cu acelaşi vin, l-au 
adus sfântului înapoi, spunându-i că 
în drum n-au gustat vin de nicăieri 
numai din vasul acela şi vinul nu a 
scăzut. 


Intrând odată Sfântul Bonifatie în 
grădina sa, a văzut mulţime de 
omizi, care acoperiseră toată grădi- 
na, mâncând toate verdeţurile şi a 
zis sfântul către omizi: Vă jur cu nu- 
mele Domnului nostru lisus Hristos, 
să vă duceți de aici şi să nu îndrăz- 
niți mai mult a mânca verdeţurile 
acestea. Şi îndată, cu cuvântul omu- 
lui lui Dumnezeu, toată mulţimea 
omizilor a ieşit din grădină, nerămâ- 
nând niciuna. 


Astfel preamăreşte Domnul Dumne- 
zeu pe sfinţii Săi, făcând voia celor ce 
se tem de El. Amin. 

I.-G. 

Temă de casă 

CELE DOUĂ FIRI 


ale Mântuitorului 


Duminica trecută ni s-a dat o temă de casă mai deose- 


bită. Întrucât a fost prăznuit Sf. Leon cel Mare, unul 
dintre marii teologi ai Bisericii, care a lămurit, alături 
de alți Sfinţi Părinţi, chestiunea delicată a firilor Cu- 
vântului întrupat, Părintele Ştefan ne-a îndemnat să 
cercetăm această problemă a celor două firi ale lui 
Hristos: dumnezeiască şi omenească. Poate pentru o 
aşezare mai bună - în scris - a ideilor, conturăm şi aici 
câteva aspecte, luate de la teologii de seamă ai Bisericii. 


Să pornim la drum cu câteva gânduri ale Sf. loan Da- 
maschin. Problema este tratată pe larg de acest mare 
Părinte al Bisericii în Dogmatica sa. „Domnul, pentru 
iubirea de oameni, a luat firea noastră şi toate însuşirile 
fireşti, căci s-a făcut om prin natură şi cu adevărat şi a 
experimentat însuşirile fireşti (adică sete, foame, somn, 
durere — n.n.). Cuvântul lui Dumnezeu a suferit toate în 
trup, în timp ce firea Lui dumnezeiască a rămas impasi- 
bilă” (adică nu a suferit schimbare, nu a fost afectată de 
noua realitate — Întruparea lui Dumnezeu — n.n.). Și mai 
spune Sf. Ioan un lucru important: „Dumnezeu a suferit 
în trup, dar nici într-un caz că Dumnezeirea a suferit în 


Nimeni, până la întruparea Fiului lui 
Dumnezeu, n-a fost în stare să dea atâta în- 
semnătate lumii şi în special omului. 
Revelația deplină a lui Dumnezeu în întrupare 
este în acelaşi timp descoperirea deplină a 
celei mai uluitoare valori a omului. 


Pr. Dumitru Stăniloae 


trup”. Ca să înţelegem aceasta mai bine, Sf. loan dă un 
exemplu: „Căci dacă atunci când soarele luminează un 
copac, iar securea taie copacul, soarele rămâne netăiat şi 
impasibil”. 


Care este importanţa celor spuse de Sf. loan? Faptul că 
Dumnezeu a rămas Dumnezeu în esenţa Sa în Persoana 
a doua, a Fiului (Care S-a întrupat), şi după ce Acesta S- 
a făcut om. Aşadar, astfel închide gura celor care au spus 
(şi încă spun şi azi) că Hristos nu este decât om, iar nu 
Dumnezeu. 


Trupul lui Hristos 


Dar să vedem cum arată Sf. Ioan că întruparea s-a petre- 
cut în chip real. El porneşte explicaţia de la Bunavestire, 
când „după asentimentul Sfintei Fecioare, Duhul cel 
Sfânt S-a pogorât peste ea potrivit cuvântului Domnului, 
pe care l-a spus îngerul, curăţind-o şi dându-i în acelaşi 
timp şi puterea de a primi Dumnezeirea Cuvântului şi 
puterea de a naşte”. Poate că nu ne-am gândit ce eveni- 
ment va să fi fost în trupul unui om - fie el desăvârşit, 
precum Fecioara Maria -, a zămisli pe Dumnezeu. Aşa- 

dar, acest fapt a presupus o pregătire specială, Duhul a 
curăţit-o deplin şi i-a dat puterea de a primi pe Dumne- 
zeu întrupat. Dacă ni s-a întâmplat să simţim o trăire 
deosebită după ce ne-am împărtăşit, ca şi cum nu mai 
putem duce atâta bucurie şi har, cum va să se fi simţit 
Preacurata când a primit în pântecele ei pe Dumnezeu? 


Iar legat de felul în care S-a zămislit Dumnezeu, Sf. loan 
Damaschin dă lămuriri cuprinzătoare, dar şi surprinză- 
toare: „Dumnezeu nu şi-a alcătuit corpul pe cale semina- 
lă (adică din sămânță, ca tot omul — n.n.), ci pe cale 
creaționistă, prin Duhul Sfânt. Nu şi-a alcătuit forma 
trupului treptat prin adăugiri (adică suferind procesul pe 
care fătul îl trece în cele nouă luni, de la celulă, embrion, 
la făt format în timp — n.n.), ci a fost desăvârşit dintr-o 
dată (adică de la început, chiar dacă mic-mic, dar apoi 
crescând, Pruncul a fost prunc deplin, ca în ziua Naşterii 
Sale — n.n.). 


Şi tot important pentru credinţa noastră: „Cuvântul 
dumnezeiesc (adică Fiul lui Dumnezeu) nu S-a unit cu 
un trup care exista aparte mai dinainte, ci locuind în 
pântecele Sfintei Fecioare, Şi-a construit ... din sângiurile 
curate ale Pururea Fecioarei, trup însufleţit cu suflet 
raţional şi cugetător”. 


Aşadar, trebuie să reținem că „nu vorbim de om îndum- 
nezeit, ci de Dumnezeu întrupat”, atunci când vorbim de 
Hristos. 


Firea dumnezeiască şi firea omenească 


Sinodul al IV-lea Ecumenic vorbeşte de cele două firi ale 
Fiului lui Dumnezeu, unite într-o singură Persoană: ne- 
împărţite, nedespărţite, neamestecate şi neschimbate. 
Aşadar, după Întrupare, firea dumnezeiască pe care o 
avea Fiul din veci nu s-a contopit cu cea omenească pe 
care a luat-o la Intrupare. Nu a devenit o fire compusă, 
ci au rămas cele două firi deosebite, dar într-o singură 
Persoană, Hristos Dumnezeu-Omul. Poate că următorul 
exemplu ar uşura înţelegerea: omul până la căsătorie, 
este copilul părinţilor săi, iar după cununie devine soţul 
femeii sale. Dar cu acest prilej, el nu-și pierde calitatea 

de copil al părinţilor, ci este în acelaşi timp şi copilul pă- 
rinţilor, şi soţul unei femei. 


Care este rostul Întrupării? 


De ce această Întrupare, de ce aceste două firi distincte şi 
totuşi într-o singură Persoană? 


Părintele D. Stăniloae ne lămureşte: „Dumnezeu nu Se 
mai mulţumeşte să fie doar Chip al oamenilor (căci ne-a 
făcut după chipul Său, ştim de la Facere, cap. 1 — n.n.). El 
nu mai stă în alt plan, nu mai e departe, misterios, sesi- 
zat numai de unii, în baza unor revelații speciale (cum au 
fost prorocii). La Intrupare, Dumnezeu intră în planul 
nostru, ca o persoană din rândul persoanelor umane, 
dar care e în acelaşi timp Persoană dumnezeiască”. Şi 
spune mai departe că „înainte de Întrupare, cele două 
firi, dumnezeirea şi omul, erau despărțite, fiecare cu firea 
lui. In Hristos, firile se unesc într-o singură Persoană”. 


Aşadar de ce S-a întrupat Fiul? Pentru ca omul căzut şi 
care nu se mai putea ridica prin el însuşi, să se îndumne- 
zeiască prin ajutorul concret al lui Dumnezeu intrat în 
trup omenesc. Dumnezeu putea să ne mântuiască în ori- 
ce chip dorea, nu trebuia să Se întrupeze. Dar poate 
atunci omul I-ar fi reproşat că a făcut-o din afară, fără să 
guste din greul vieţii, fără să înţeleagă deplin durerea 
omului. Dar Dumnezeu S-a întrupat nu doar pentru 
aceasta, ci pentru că a voit, atât de mult iubindu-L pe 
om, să ducă durerea căderii acestuia din mijlocul ei, din 
interiorul ei, să o simtă şi să o poarte umăr la umăr cu 
omul. Din iubire... 


Aşadar Hristos nu este doar Dumnezeu, căci din iubire 
pentru noi a primit să ia trup ca să guste deplin condiţia 
noastră de oameni, dar în acelaşi timp nu este doar om, 
căci un simplu om nu putea să mântuiască neamul ome- 
nesc. Este Dumnezeu-Omul. 


Şi părintele Stăniloae mai are un gând frumos: Hristos 
S-a întrupat ca omul să înțeleagă că a fost creat să fie 
capabil a-L primi pe Dumnezeu. 


DESCOPERITORII LEACULUI PENTRU CANCER UCIŞI 


Părintele Dositei de la mănăstirea Agia Skepi din Grecia are un cuvânt înfricoşător despre pruncii ucişi prin avort: 


„Mulţi medici spun, când mamele merg la control: acesta are handicap, este bolnav, nu poţi să-l naşti aşa! Așa i-a 
spus o doamnă care a venit la noi la mănăstire unui părinte îmbunătăţit de la noi. Iar acela i-a răspuns: spune-i medi- 
cului să-şi rupă diploma. Ea l-a ascultat şi nu a făcut avort. Copilul s-a născut sănătos, iar acum este om de ştiinţă. 


Helene Ahrweiler, reputat bizantinolog şi academician francez de origine greacă, s-a născut într-o familie refugiată 
din Asia Mică. Mama ei a vrut să o avorteze, că erau mulţi copii în casă şi le era foarte greu. Bunica i-a spus însă: păs- 


trează copilul, că este al lui Dumnezeu! Şi aşa a făcut. 


Câţi oameni de seamă s-au născut din mame care au vrut să-i avorteze? PS Anastasios, arhiepiscopul ortodox al Alba- 
niei este unul dintre copiii care au scăpat de ucidere în pântecele mamei. 


Un stareţ îmbunătăţit din zilele noastre s-a rugat mult lui Dumnezeu să trimită leacul pentru cancer. Într-o noapte a 
auzit un glas: De trei ori l-am trimis, dar nu l-aţi primit! Adică Dumnezeu avea plan cu un om să devină om de ştiinţă 
şi să descopere tratamentul potrivit, dar a fost avortat de mama lui. Și aceasta s-a întâmplat de trei ori în ultimii zeci 
de ani!!!” 


